**Ministru kabineta rīkojuma projekta “Par finanšu līdzekļu piešķiršanu no valsts budžeta programmas “Līdzekļi neparedzētiem gadījumiem”” sākotnējās ietekmes novērtējuma ziņojums (anotācija)**

|  |
| --- |
| **Tiesību akta projekta anotācijas kopsavilkums** |
| Projekts šo jomu neskar. |

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Ministru kabineta rīkojuma projekts “Par finanšu līdzekļu piešķiršanu no valsts budžeta programmas “Līdzekļi neparedzētiem gadījumiem”” (turpmāk – rīkojuma projekts) izstrādāts, pamatojoties uz: - Ministru kabineta 2018. gada 17. jūlija noteikumu Nr.421 “Kārtība, kādā veic gadskārtējā valsts budžeta likumā noteiktās apropriācijas izmaiņas” 41.punktu, kas nosaka, ka līdzekļus no programmas “Līdzekļi neparedzētiem gadījumiem” piešķir valstiski īpaši nozīmīgiem pasākumiem, valsts pamatbudžeta apropriācijās neparedzētiem izdevumiem katastrofu un dabas stihiju seku novēršanai un to radīto zaudējumu kompensēšanai un citiem neparedzētiem gadījumiem;- Kā arī, lai nodrošinātu norēķinus par Latvijas sociālā nodrošinājuma sistēmas ietvaros apdrošinātām personām citās Eiropas Savienības, Eiropas Ekonomikas zonas dalībvalstīs un Šveicē sniegtajiem veselības aprūpes pakalpojumiem. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Budžeta programmas 33.00.00 “Veselības aprūpes nodrošināšana” apakšprogrammas 33.19.00 “Starptautiskie norēķini par sniegtajiem veselības aprūpes pakalpojumiem” mērķis ir nodrošināt norēķinu veikšanu ar ES un Eiropas Ekonomiskas zonas dalībvalstīm par Latvijas iedzīvotajiem ES sociālā nodrošinājuma sistēmas ietvaros sniegtajiem veselības aprūpes pakalpojumiem un no Krievijas Federācijas līdzekļiem kompensēt veselības aprūpes budžeta izdevumus par Krievijas Federācijas militāro pensionāru veselības aprūpi.Apakšprogrammas ietvaros tiek nodrošināts,  ka apdrošinātā persona, kurai ir tiesības saņemt veselības  aprūpes pakalpojumus valsts obligātās veselības apdrošināšanas ietvaros, pārvietojoties uz citu Dalībvalsti, saglabā tiesības uz veselības aprūpi, ES ietvaros ir noteikts vienots ES tiesiskais regulējums sociālā nodrošinājuma sistēmu koordinācijai (Eiropas Parlamenta un Padomes Regula Nr.883/2004 (2004.gada 29.aprīlis) par sociālā nodrošinājuma sistēmu koordinēšanu un Eiropas Parlamenta un Padomes Regula Nr.987/2009 (2009.gada 16.septembris), ar ko nosaka īstenošanas kārtību Regulai (EK) Nr. 883/2004 par sociālās nodrošināšanas sistēmu koordinēšanu). Nacionālais veselības dienests ir Veselības ministrijas padotības iestāde, kas pilda Latvijas kompetentās institūcijas funkciju un ir atbildīga par ES sociālā nodrošinājuma sistēmu koordinēšanu veselības aprūpes jomā Latvijā:* izsniedz dokumentus, izmantojot vienotu paraugu, kas apliecina Latvijā apdrošinātas personas[[1]](#footnote-1) tiesības saņemt veselības aprūpes pakalpojumus citā Dalībvalstī;
* veic samaksu par veselības aprūpes pakalpojumiem, kas sniegti pamatojoties uz šiem dokumentiem: S 1 veidlapa “Apliecinājums tiesībām saņemt veselības aprūpi”, S 2 veidlapa “Apliecinājums tiesībām uz plānveida ārstēšanu”, Eiropas veselības apdrošināšanas karte, kas apliecina tiesības saņemt neatliekamo un nepieciešamo veselības aprūpi, īslaicīgas uzturēšanās laikā citā Dalībvalstī.

Viena no ES pamata brīvībām ir brīva personu kustība, kas ietver personas tiesības brīvi pārvietoties, apmesties uz dzīvi un strādāt citā ES dalībvalstī, Eiropas Ekonomikas zonas (turpmāk – EEZ) dalībvalstī (Norvēģija, Lihtenšteina un Islande) vai Šveicē (turpmāk – Dalībvalstis). Lai nodrošinātu, ka apdrošinātās personas, pārvietojoties uz citu Dalībvalsti, saglabā tiesības uz veselības aprūpi, ES ietvaros ir noteikts vienots ES tiesiskais regulējums sociālā nodrošinājuma sistēmu koordinācijai[[2]](#footnote-2).Pamatojoties uz S 1 un S 2 veidlapām, kā arī Eiropas veselības apdrošināšanas karti, veselības aprūpe tiek nodrošināta atbilstoši uzturēšanās dalībvalsts publiskās veselības aprūpes sistēmas nosacījumiem. Turklāt, atbilstoši tiem veselības aprūpes tarifiem, kas ir spēkā attiecīgajā Dalībvalstī. Norēķini par veselības aprūpes pakalpojumiem notiek starp Dalībvalstu kompetentajām institūcijām (*personai jāveic tikai pacienta iemaksas vai līdzmaksājuma vai publiskajā veselības aprūpē neietilpstošu pakalpojumu apmaksa*). Latvijai ir jānodrošina citu Dalībvalstu izsniegto rēķinu apmaksa 18 mēnešu laikā[[3]](#footnote-3) pēc rēķina saņemšanas. Nacionālais veselības dienests seko līdzi maksājumu izpildes termiņiem un veic norēķinus savlaicīgi, ņemot vērā to, ka savlaicīgas saistību neizpildes gadījumā (neievērojot 18 mēnešu termiņu), kreditora valsts var aprēķināt procentus[[4]](#footnote-4), pamatojoties uz atsauces likmi[[5]](#footnote-5), ko Eiropas Centrālā banka piemēro tās galvenajām refinansēšanas operācijām.Pēc stāvokļa uz 2018.gada 10.oktobri neapmaksātās saistības par saņemtajiem rēķiniem no ES un EEZ dalībvalstīm par Latvijas iedzīvotājiem sniegtajiem veselības aprūpes pakalpojumiem ES sociālā nodrošinājumā sistēmas ietvaros 12 923 103 *euro* apmērā. Latvijas iedzīvotājiem sniegtajiem veselības aprūpes pakalpojumiem ES sociālā nodrošinājuma sistēmas ietvaros atbilstoši no ES un EEZ dalībvalstīm saņemtajiem rēķiniem atbilstoši likumam “Par valsts budžetu 2018.gadam” un Finanšu ministrijas rīkojumam apakšprogrammas 33.19.00 “Starptautiskie norēķini par sniegtajiem veselības aprūpes pakalpojumiem” ietvaros 2018.gadā plānoti izdevumi 1 205 379 *euro* apmērā (no dotācijas no vispārējiem ieņēmumiem 913 258 *euro* apmērā, no citiem pašu ieņēmumiem 192 152 *euro* apmērā un no pašu ieņēmumu naudas līdzekļu atlikumu palielinājuma 99 969 *euro* apmērā) un attiecīgie izdevumi par 2018.gada 10 mēnešiem - 1 141 520 *euro* (no dotācijas no vispārējiem ieņēmumiem 889 602 *euro* apmērā, no citiem pašu ieņēmumiem 151 949 *euro* apmērā un no pašu ieņēmumu naudas līdzekļu atlikumu palielinājuma 99 969 *euro* apmērā).Kā arī 2018.gada 13.novembra Ministru kabineta sēdē (protokols Nr.52 52.paragrāfs) tika izskatīts Veselības ministrijas sagatavotais informatīvais ziņojums “Par nepieciešamajām apropriācijas pārdalēm Veselības ministrijas budžeta ietvaros 2018.gadā” un atbalstīta apropriācijas pārdale Veselības ministrijas budžeta ietvaros 2018.gadā Veselības ministrijas pamatbudžeta ietvaros starp budžeta apakšprogrammām tai skaitā uz apakšprogrammu 33.19.00 “Starptautiskie norēķini par sniegtajiem veselības aprūpes pakalpojumiem”, palielinot dotāciju no vispārējiem ieņēmumiem un izdevumus subsīdijām un dotācijām 6 798 870 *euro* apmērā, lai nodrošinātu apmaksu par Latvijas iedzīvotājiem sniegtajiem veselības aprūpes pakalpojumiem ES sociālā nodrošinājuma sistēmas ietvaros atbilstoši no ES un EEZ dalībvalstīm saņemtajiem rēķiniem, kuru apmaksas termiņš ir 2018.gads.NVD pārstāvjiem 2018.gada novembrī piedaloties Administratīvās komisijas sociālā nodrošināšanas sistēmu koordinācijai Revīzijas komisijas 131.sanāksmē, dalībvalstu pārstāvji informēja, ka Latvija ir nokavējusi rēķinu apmaksas termiņus, kas noteikti ar Eiropas Parlamenta un Padomes 16.09.2009. Regulas (EK) Nr.987, ar ko nosaka īstenošanas kārtību Regulai (EK) Nr.883 par sociālās nodrošināšanas sistēmu koordinēšanu, 67.pantu. Atsevišķas valstis (piemēram, Lietuva) gatavojas piemērot soda procentus kavētajiem maksājumiemLai nodrošinātu savlaicīgu saņemto rēķinu apmaksu, kā arī, lai savlaicīgas saistību neizpildes gadījumā citu Dalībvalstu kompetentās institūcijas neaprēķinātu kavējuma procentus, ir nepieciešams pieņemt rīkojuma projektu. Rīkojuma projekts paredz:Finanšu ministrijai no valsts budžeta programmas 02.00.00 “Līdzekļi neparedzētiem gadījumiem” piešķirt Veselības ministrijai 6 124 233 *euro*, lai Nacionālais veselības dienests nodrošinātu apmaksu par Latvijas iedzīvotājiem sniegtajiem veselības aprūpes pakalpojumiem Eiropas Savienības sociālā nodrošinājuma sistēmas ietvaros atbilstoši no Eiropas Savienības dalībvalstu, Eiropas Ekonomikas zonas un Šveices Konfederācijas kompetento institūciju saņemtajiem rēķiniem. |
| 3. | Projekta izstrādē iesaistītās institūcijas un publiskas personas kapitālsabiedrības | Veselības ministrija un Nacionālais veselības dienests.  |
| 4. | Cita informācija | Nav |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| Projekts šo jomu neskar |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Rādītāji | 2018. gads | Turpmākie trīs gadi (*euro*) |
| 2019. gads | 2020. gads | 2021. gads |
| saskaņā ar valsts budžetu kārtējam gadam | izmaiņas kārtējā gadā, salīdzinot ar valsts budžetu kārtējam gadam | saskaņā ar vidēja termiņa budžeta ietvaru | izmaiņas, salīdzi-not ar vidēja termiņa budžeta ietvaru 2019. gadam | saskaņā ar vidēja termiņa budžeta ietvaru | Izmai-ņas, salīdzi-not ar vidēja termiņa budžeta ietvaru 2020. gadam | izmaiņas, salīdzi-not ar vidēja termiņa budžeta ietvaru 2021. gadam |
| 1 | 2 | 3 | 4 | 5 | 6 | 7 | 8 |
| 1. Budžeta ieņēmumi | 0 | 0 | 0 | 0 | 0 | 0 | 0 |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi | 0 | 0 | 0 | 0 | 0 | 0 | 0 |
| 1.2. valsts speciālais budžets | 0 | 0 | 0 | 0 | 0 | 0 | 0 |
| 1.3. pašvaldību budžets | 0 | 0 | 0 | 0 | 0 | 0 | 0 |
| 2. Budžeta izdevumi | 0 | 6 124 233 | 0 | 0 | 0 | 0 | 0 |
| 2.1. valsts pamatbudžets | 0 | 6 124 233 | 0 | 0 | 0 | 0 | 0 |
| 2.2. valsts speciālais budžets | 0 | 0 | 0 | 0 | 0 | 0 | 0 |
| 2.3. pašvaldību budžets | 0 | 0 | 0 | 0 | 0 | 0 | 0 |
| 3. Finansiālā ietekme | 0 | –6 124 233 | 0 | 0 | 0 | 0 | 0 |
| 3.1. valsts pamatbudžets | 0 | –6 124 233 | 0 | 0 | 0 | 0 | 0 |
| 3.2. speciālais budžets | 0 | 0 | 0 | 0 | 0 | 0 | 0 |
| 3.3. pašvaldību budžets | 0 | 0 | 0 | 0 | 0 | 0 | 0 |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi) | X | 6 124 233 | 0 | 0 | 0 | 0 | 0 |
| 5. Precizēta finansiālā ietekme | X | 0 | 0 | 0 | 0 | 0 | 0 |
| 5.1. valsts pamatbudžets | 0 | 0 | 0 | 0 |
| 5.2. speciālais budžets | 0 | 0 | 0 | 0 |
| 5.3. pašvaldību budžets | 0 | 0 | 0 | 0 |
| 6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā) | Rīkojuma projekts paredz Finanšu ministrijai no valsts budžeta programmas 02.00.00 „Līdzekļi neparedzētiem gadījumiem” Veselības ministrijai 6 124 233 *euro*, lai Nacionālais veselības dienests nodrošinātu apmaksu par Latvijas iedzīvotājiem sniegtajiem veselības aprūpes pakalpojumiem Eiropas Savienības sociālā nodrošinājuma sistēmas ietvaros atbilstoši no Eiropas Savienības dalībvalstu, Eiropas Ekonomikas zonas un Šveices Konfederācijas kompetento institūciju saņemtajiem rēķiniem.Lai nodrošinātu apmaksu par Eiropas Savienības dalībvalstu, Eiropas Ekonomikas zonas un Šveices Konfederācijas kompetento institūciju iesniegtajiem rēķiniem par Latvijas iedzīvotājiem Eiropas Savienības sociālā nodrošinājuma sistēmas ietvaros sniegtajiem veselības aprūpes pakalpojumiem 2018.gadā Veselības ministrijas (Nacionālā veselības dienests) budžeta programmas 33.00.00 „Veselības aprūpes nodrošināšana” apakšprogrammā 33.19.00 „Starptautiskie norēķini par sniegtajiem veselības aprūpes pakalpojumiem” (atbilstoši likumam „Par valsts budžetu 2018.gadam” un ņemot vērā Finanšu ministrijas rīkojumu Nr.336) plānots:Resursi izdevumu segšanai 1 105 410 *euro*ieņēmumi no maksas pakalpojumiem 192 152 *euro*dotācija no vispārējiem ieņēmumiem 913 258 *euro* Izdevumi 1 205 379 *euro*, tai skaitā:subsīdijas un dotācijas 1 205 379 *euro*Finansiālā bilance - 99 969 *euro*Papildus iepriekš minētajam Veselības ministrija ir sagatavojusi priekšlikumus apropriācijas pārdalei, novirzot finanšu resursus no vienreizēji izveidojušās ekonomijas citās apakšprogrammās uz apakšprogrammu 33.19.00 „Starptautiskie norēķini par sniegtajiem veselības aprūpes pakalpojumiem” 6 798 870 *euro* apmērā*,*  lai segtu kavētās un pildāmās saistības par Eiropas Savienības sociālā nodrošinājuma sistēmas ietvaros Latvijas iedzīvotāju saņemtajiem veselības aprūpes pakalpojumiem citās Eiropas Savienības un Eiropas Ekonomiskās zonas dalībvalstīs.Lai 2018.gadā Nacionālais veselības dienests veiktu apmaksu par Latvijas iedzīvotājiem sniegtajiem veselības aprūpes pakalpojumiem ES sociālā nodrošinājuma sistēmas ietvaros atbilstoši no ES un EEZ dalībvalstīm saņemtajiem rēķiniem ir nepieciešams papildus finansējums 6 124 233 *euro* apmērā, veicot maksājumus par rēķiniem, kuri ir saņemti līdz 2018.gada 10.oktobrim *(Detalizētu informāciju skatīt anotācijas pielikumā).*Vienlaicīgi ir jāizpilda regulas “*Eiropas parlamenta un padomes regula (EK) Nr. 987/2009 (2009. gada 16. septembris), ar ko nosaka īstenošanas kārtību Regulai (EK) Nr. 883/2004 par sociālās nodrošināšanas sistēmu koordinēšanu (Dokuments attiecas uz EEZ un Šveici)*” prasības, kur:66.panta 1.punkts nosaka -   Atmaksāšanu attiecīgo dalībvalstu iestāžu starpā veic cik iespējams drīz. Katrai attiecīgajai iestādei ir pienākums atmaksāt atlīdzību pieprasījumu pirms šajā sadaļā minēto termiņu beigām, līdzko tai ir iespējams veikt atmaksāšanu. Strīds saistībā ar konkrētu atlīdzības pieprasījumu netraucē cita atlīdzības pieprasījuma vai citu atlīdzības pieprasījumu atmaksāšanu. 67.panta 5.punkts nosaka -   Debitora iestāde apmaksā atlīdzības pieprasījumus īstenošanas regulas 66. pantā minētajā kreditora dalībvalsts sadarbības struktūrā 18 mēnešu laikā pēc tā mēneša, kurā minētie atlīdzības pieprasījumi iesniegti debitora dalībvalsts sadarbības iestādē. Tas neattiecas uz atlīdzību pieprasījumiem, kurus debitora iestāde šajā periodā ir noraidījusi pamatota iemesla dēļ. *(Detalizētu informāciju skatīt anotācijas pielikumā).* |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Amata vietu skaita izmaiņas | Projekts šo jomu neskar. |
| 8. Cita informācija | Izdevumi tiks veikti Veselības ministrijas budžeta programmas 99.00.00 “Līdzekļu neparedzētiem gadījumiem izlietojums” ietvaros. |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| Projekts šo jomu neskar. |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Projekts šo jomu neskar. |

|  |
| --- |
| **VI. Sabiedrības līdzdalība un komunikācijas aktivitātes** |
| Projekts šo jomu neskar. |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Nacionālais veselības dienests |
| 2. | Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Projekts šo jomu neskar. |
| 3. | Cita informācija | Nav |

Veselības ministre Anda Čakša

Vīza: Valsts sekretāra p.i. Daina Mūrmane-Umbraško

Kasparenko 67876147

sandra.kasparenko@vm.gov.lv

1. Ārstniecības likums paredz, ka no valsts pamatbudžeta līdzekļiem apmaksāto pakalpojumu apjomu sniedz Latvijas pilsoņiem; Latvijas nepilsoņiem; Eiropas Savienības dalībvalstu, Eiropas Ekonomikas zonas valstu un Šveices Konfederācijas pilsoņiem, kuri uzturas Latvijā sakarā ar nodarbinātību vai kā pašnodarbinātas personas, kā arī viņu ģimenes locekļiem; ārzemniekiem, kuriem ir pastāvīgās uzturēšanās atļauja Latvijā; bēgļiem un personām, kurām piešķirts alternatīvais statuss; aizturētajām, apcietinātajām un ar brīvības atņemšanu notiesātajām personām (17.pants). [↑](#footnote-ref-1)
2. Eiropas Parlamenta un Padomes Regula Nr.883/2004 (2004.gada 29.aprīlis) par sociālā nodrošinājuma sistēmu koordinēšanu un Eiropas Parlamenta un Padomes Regula Nr.987/2009 (2009.gada 16.septembris), ar ko nosaka īstenošanas kārtību Regulai (EK) Nr. 883/2004 par sociālās nodrošināšanas sistēmu koordinēšanu [↑](#footnote-ref-2)
3. Skat., Eiropas Parlamenta un Padomes **Regulas Nr.987/2009** (2009.gada 16.septembris), ar ko nosaka īstenošanas kārtību Regulai (EK) Nr. 883/2004 par sociālās nodrošināšanas sistēmu koordinēšanu **67.panta 5.punkts** [↑](#footnote-ref-3)
4. Skat., Eiropas Parlamenta un Padomes **Regulas Nr.987/2009** (2009.gada 16.septembris), ar ko nosaka īstenošanas kārtību Regulai (EK) Nr. 883/2004 par sociālās nodrošināšanas sistēmu koordinēšanu **68.panta 1.punkts** [↑](#footnote-ref-4)
5. Skat., Eiropas Parlamenta un Padomes **Regulas Nr.987/2009** (2009.gada 16.septembris), ar ko nosaka īstenošanas kārtību Regulai (EK) Nr. 883/2004 par sociālās nodrošināšanas sistēmu koordinēšanu **68.panta 2.punkts.** *Piemērojamā atsauces likme ir tā, kura ir spēkā tā mēneša pirmajā dienā, kad jāveic maksājums* [↑](#footnote-ref-5)